CELEX: C2005/257/25
Language: da
Date: 2005-10-15 00:00:00
Title: Sag T-296/05: Sag anlagt den 28. juli 2005 — Luigi Marcuccio/Kommissionen for De Europæiske Fællesskaber

15.10.2005   
            
            
               DA
            
            
               Den Europæiske Unions Tidende
            
            
               C 257/13
            
         Sag anlagt den 28. juli 2005 — Luigi Marcuccio/Kommissionen for De Europæiske Fællesskaber
   (Sag T-296/05)
   (2005/C 257/25)
   Processprog: italiensk
   Parter:
   
      Sagsøger: Luigi Marcuccio (Trifase/Italien) [ved: Avvocato Alessandro Distante]
   
      Sagsøgt: Kommissionen for De Europæiske Fællesskaber.
   Sagsøgerens påstande:
   
               —
            
            
               Afgørelsen, hvorved der meddeles afslag på den anmodning om godtgørelse, som sagsøgeren har indgivet til Fællesskabernes fælles sygesikringsordning, annulleres.
            
         
               —
            
            
               Sagsøgte tilpligtes at godtgøre sagsøgeren — i form af et tillæg op til 100 % af de lægeudgifter, som sagsøgeren har afholdt, og som han anmodede sygesikringen om at refundere i perioden mellem den 4. januar 2002 og den 19. maj 2004 — differencen mellem det beløb, som sagsøgeren allerede har fået udbetalt i form af godtgørelse af lægeudgifter, og 100 % af disse udgifter, dvs. et beløb på 2 572,32 EUR, eller et større eller mindre beløb, som Retten finder passende.
            
         
               —
            
            
               Sagsøgte tilpligtes at betale morarenter på 10 % til sagsøgeren.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren anfægter sagsøgtes afslag på godtgørelse af 100 % af de lægeudgifter, som han har afholdt.
   Til støtte for sin påstand har sagsøgeren gjort gældende, at sagsøgte har tilsidesat vedtægtens artikel 72, sin omsorgspligt samt god forvaltningsskik. Desuden er afgørelsen ubegrundet og udtryk for et åbenbart fejlskøn.